# Brice Clotaire Oligui Nguema

Brice Clotaire Oligui Nguema (Ngouoni, 3 de març de 1975) és un general gabonès que és el Comandant en Cap de la Guàrdia Republicana de Gabon i exerceix com a president interí del Comitè per a la Transició i la Restauració de les Institucions. Va tenir un paper clau en el cop d'estat al Gabon de 2023 que va enderrocar el seu cosí Ali Bongo. També se'l coneix per ser un multimilionari i haver estat implicat en un afer de malversació amb vincles amb els càrters de la droga sud-americans i ivorians.

## Trajectòria

Va néixer a la província de Haut-Ogooué, va estudiar a la Universitat Omar Bongo i estava relacionat amb la família de l'expresident Omar Bongo. Oligui va estudiar a la Reial Acadèmia Militar de Meknès. Va servir com a ajudant de camp del president Omar Bongo fins a la seva mort el 2009. Després va treballar com a agregat militar a les ambaixades de Gabon al Marroc i al Senegal.
L'octubre de 2018 va substituir el coronel Frédéric Bongo al capdavant del servei d'intel·ligència de la Guàrdia Republicana: la Direcció General de Serveis Especials (DGSS). Va assumir el cap de la Guàrdia Republicana l'abril de 2020, en substitució del general Grégoire Kouna, cosí del llavors president Ali Bongo. Va reformar significativament la Secció d'Intervencions Especials (SIS), una unitat especial situada sota l'autoritat directa del president, incrementant-la de 30 a més de 300 soldats.
Segons una investigació de l'Organized Crime and Corruption Reporting Project (OCCRP) de 2020, és posseïdor de diverses propietats als Estats Units d'Amèrica per valor de més d'un milió de dòlars i també va ajudar a expandir els negocis a l'estranger de la família Bongo.

### Cop d'estat al Gabon de 2023

Després del cop d'estat al Gabon de 2023 que va enderrocar el president Ali Bongo, el Comitè per a la Transició i la Restauració de les Institucions va nomenar Oligui president interí en un anunci emès per la televisió estatal. Més tard es van retransmetre imatges on se'l veia sobre les espatlles des soldats que l'anomenaven «president».
Més endavant, en una entrevista a Le Monde, es va referir a Ali Bongo com a «jubilat, però va declarar que encara no assumia la presidència a l'espera de les deliberacions amb altres oficials. També va afirmar que l'exèrcit havia efectuat el cop d'estat pel descontentament creixent al país des de l'ictus de Bongo el 2018 i la seva decisió de presentar-se a un tercer mandat menyspreant la constitució del país i la convocatòria d'eleccions.

## Referències

* 1 2 Actuel, Cameroun. «Qui est Brice Clotaire Oligui Nguema, le Général à la tête de la transition gabonaise ? - Cameroun Actuel» (en francès), 30-08-2023. [Consulta: 30 agost 2023].
* ↑ Agbehonou, Kané. «Qui est Brice Oligui Nguema, le général à la tête du Coup d'État au Gabon ?» (en francès). AfrikBuzz, 30-08-2023. Arxivat de l'original el 2023-08-30. [Consulta: 30 agost 2023].
* 1 2 «Putsch au Gabon: qui est le général Brice Clotaire, formé à l'Académie de Meknès?» (en francès). H24info.ma, 30-08-2023. [Consulta: 30 agost 2023].
* 1 2 «Who is Brice Oligui Nguema, alleged coup leader in Gabon?» (en anglès). Aljazeera, 30-08-2023. [Consulta: 30 agost 2023].
* 1 2 Mondafrique, La redaction de. «Coup d'état Gabon, notre portrait du général Brice Oligui Nguema, patron de la Garde Républicaine» (en francès). Mondafrique, 30-08-2023. [Consulta: 30 agost 2023].
* ↑ «GABON : Brice Clotaire Oligui Nguema resurrects Operation Mamba - 20/11/2019 - West Africa Newsletter» (en anglès). Africa Intelligence, 20-11-2019. [Consulta: 30 agost 2023].
* ↑ «JUST-IN: Col. Brice Nguema Is New Gabonese Leader, Replaces Ali Bongo» (en anglès americà), 30-08-2023. [Consulta: 30 agost 2023].
* ↑ Zalan, Emmanuel Freudenthal, Roshanak Taghavi, and Kira. «Gabon's First Family Stashed Cash in DC Property» (en anglès). OCCRP. [Consulta: 30 agost 2023].
* ↑ «Qui est Brice Clotaire Oligui Nguema, le Général à la tête de la transition gabonaise ?» (en francès), 30-08-2023. [Consulta: 30 agost 2023].
* ↑ «Gabon military officers claim to have seized power after election» (en anglès). , 30-08-2023.
* ↑ «Gabon's coup-leading general says President Bongo has been 'retired'» (en anglès). Le Monde, 30-08-2023. [Consulta: 30 agost 2023].